Управителен съвет на ДП „Български спортен тотализатор“:

Петър Пейчев е назначен за член на Управителния съвет на ДП „Български спортен тотализатор“ с Протокол № 28-00-19/25.08.2023 год. на Министър на младежта и спорта, съгласувано с Министъра на финансите и е определен за председател на УС на ДП БСТ с решение по т. 1 от Протокол № 12/30.01.2024 г. През 1992 г. завършва магистърска степен в СУ „Св. Климент Охридски“ по специалността „Генно и клетъчно инженерство“. Има общо 30 г. управленски опит, от които 19 г. в търговски компании извършващи продажбата на стоки и услуги и 11 г. в продуцентски компании създавали и реализирали игрални филми, телевизионни сериали, предавания и реклами.

Георги Тарлеков е назначен за член на Управителния съвет и Изпълнителен директор на ДП „Български спортен тотализатор“ с Протокол № 28-00-1/10.01.2024 г. на Министър на младежта и спорта, съгласувано с Министъра на финансите, след проведен конкурс по реда на ЗПП и ППЗПП. Притежава магистърски степени по мениджмънт и маркетинг, банки и финансов бизнес и бизнес администрация и информационни технологии. Той е мениджър и финансист с дългогодишен опит в администрацията, управлението на предприятия, финанси и проекти, както и в областта на разработването и изпълнението на бюджети. Заемал е поста съветник на министъра на физическото възпитание и спорта по финансовите въпроси.

Гея Холекчова е назначена за член на УС на ДП „Български спортен тотализатор“, със Заповед № РД-09-753/23.08.2022 г. на Министъра на младежта и спорта, съгласувано с Министъра на финансите. Магистър по „Счетоводство и контрол“ от УНСС и магистър по „Мениджмънт“ от Cotrugli Business School, Хърватия. Сертифициран член на Институт по проектен мениджмънт, САЩ. Тя има 15-годишен опит в управление и оценка на инвестиционни проекти, финансирани от европейските структурни и инвестиционни фондове.

Рада Гьонова е назначена за член на Управителния съвет на ДП „Български спортен тотализатор“ с Протокол № 28-00-1/10.01.2024 г. на Министър на младежта и спорта, съгласувано с Министъра на финансите, след проведен конкурс по реда на ЗПП и ППЗПП.

Има две магистратури в областта на правото, една по стопанско управление и й предстои дипломиране за придобиване магистърска степен по „Отговорно и устойчиво управление“. Преминала е успешно обучение в Лотарийния университет на Европейската лотарийна асоциация. Има дългогодишен стаж в структурата на ДП „Български спортен тотализатор“, от който – над 10 години на ръководни длъжности. Участва и ръководи редица процеси, сред които въвеждането на Централната компютърна система на предприятието, придобиването на сертификат за информационна сигурност WLA CCS:2000 на Световната лотарийна асоциация и Сертификат за отговорна игра – Ниво за съответствие на Европейската лотарийна организация.

Радослав Щербаков е назначен за член на УС на ДП „Български спортен тотализатор“ със Заповед № РД-09-753/23.08.2022 г. на Министъра на младежта и спорта, съгласувано с Министъра на финансите.

Той е финансист с богат опит, като от 1994 г. досега работи по съставянето на бюджети. Бил е главен счетоводител в Националния осигурителен институт, Министерството на здравеопазването и др. Участва в програми и проекти с международно европейско и национално финансиране.